บริษัทฯมีความเสี่ยงทั้งที่เกิดจากปัจจัยเสี่ยงของอุตสาหกรรมและปัจจัยเสี่ยงเฉพาะของบริษัทฯ ซึ่งบริษัทได้ให้ความสำคัญเป็นอย่างยิ่งต่อการบริหารปัจจัยเสี่ยงที่เกี่ยวข้องกับการดำเนินธุรกิจและเพื่อให้บรรลุเป้าหมายของบริษัทฯ คณะกรรมการตรวจสอบมีการสอบทานความเสี่ยงต่างๆที่เกี่ยวข้องกับกิจการและได้แนะนำผู้บริหาร เพื่อให้มีการบริหารความเสี่ยงที่เหมาะสม

1.ปัจจัยเสี่ยงที่เกี่ยวกับรายได้และกำไรของบริษัท

- ปัจจัยเสี่ยงจากความผันผวนของราคาวัตถุดิบ

วัตถุดิบหลักในการผลิตคาร์บอนแบล็ค คือ Carbon Black Feed Stock Oil (CBFO)
ซึ่งต้องนำเข้าคิดเป็น 90-95% ของต้นทุนวัตถุดิบทั้งหมด หรือประมาณ 85-90%ของต้นทุนการผลิต
ราคา CBFO นั้นใกล้เคียงกับราคาน้ำมันดิบและน้ำมันเชื้อเพลิงในตลาดโลก ซึ่งในระหว่างปี 2550
ราคาน้ำมันดิบยังคงทรงตัวอยู่ในระดับราคาที่สูง ซึ่งส่งผลให้ต้นทุนวัตถุดิบของบริษัทสูงที่สุดในปี
2550และถ้าราคาน้ำมันยังคงทรงตัวอยู่ในระดับราคาที่สูงอยู่และมีความผันผวนขึ้นลงตามดีมานด์/ซัพพลายในตลาดโลกเช่นนี้แล้ว
จะส่งผลต่อราคาวัตถุดิบและผลกำไรของบริษัทในปี 2550
แต่เป็นที่คาดการณ์ว่าราคาน้ำมันมีแนวโน้มทรงตัวอยู่ในระดับที่สูงอยู่และราคายังผันผวนตลอด

อย่างไรก็ตาม
บริษัทได้ใช้ความระมัดระวังเป็นอย่างยิ่งในการสั่งซื้อน้ำมันโดยจะทำการสั่งซื้อน้ำมันเป็นปริมาณมากๆเมื่อมีราคามีแนวโน้มลดต่ำลง
นอกจากนี้บริษัทได้มีการมอนิเตอร์ราคาน้ำมันในตลาดโลกและได้มีการปรึกษากับผู้ชำนาญการทางด้านพลังงานตลอดและพยายามซื้อนำมันอีกถ้าราคาน้ำมันมีราคาต่ำลง
และเพื่อเป็นการลดต้นทุนวัตถุดิบ
บริษัทได้พยายามซื้อเป็นปริมาณมากๆเต็มลำเรือหรือใช้เรื่อลำใหญ่ขึ้นเพื่อลดต้นทุนการจัดซื้อวัตถุดิบ

-ปัจจัยเสี่ยงจากราคาขายคาร์บอนแบล็ค

ราคาสินค้าของบริษัท “Carbon Black” มีหลายเกรดหลายราคาขึ้นอยู่กับ
แนวโน้มของราคาน้ำมันในตลาดโลก, สถานการณ์ดีมานด์ / ซัพพลาย ของตลาดโลก,
ภาวะอุตสาหกรรมคาร์บอนแบล็คและอุตสาหกรรมรถยนต์
รวมทั้งขึ้นกับคุณลักษณะเฉพาะของแต่ละเกรดสินค้าด้วย ดังนั้นบริษัทมีนโยบายที่จะกำหนดราคา(fix
price)ให้สำหรับลูกค้ารายใหญ่สำหรับช่วงเวลา 3 เดือน ถึง 6 เดือน
และมีการกำหนดราคาขายโดยใช้สูตรคำนวณราคาขายสำหรับลูกค้ารายใหญ่เพื่อลดความผันผวนของราคา

สถานการณ์การเพิ่มขึ้นของราคาน้ำมันและภาวะเศรษฐกิจของโลกที่ยังไม่แน่นอน
ซึ่งเป็นผลมาจากเศรษฐกิจของสหรัฐอเมริกาจากวิกฤติซัพพลามและเหตุการณ์ที่เกี่ยวเนื่อง
รวมทั้งผลกระทบจากเหตุการณ์ซัพพลามในประเทศต่างๆ ทำให้ความต้องการบริโภคสินค้าลดลง
และส่งผลกระทบต่ออุตสาหกรรมรถยนต์และผลให้มีอัตราเงินเฟ้อสูงขึ้น
ซึ่งปัจจัยดังกล่าวข้างต้นส่งผลกระทบต่อกำไรของบริษัท
อีกทั้งบริษัทมีข้อจำกัดในการผลักภาระต้นทุนการผลิตที่เพิ่มสูงขึ้นไปในราคาขาย
เนื่องจากบริษัทจะต้องแข่งขันกับคู่แข่งรายอื่นในอุตสาหกรรมนี้ด้วย
ทำให้บริษัทต้องรับภาระจากต้นทุนที่เพิ่มสูงขึ้นบางส่วนด้วย.

-ปัจจัยเสี่ยงจากอัตราแลกเปลี่ยน

บริษัทส่งออกสินค้าประมาณ 45 - 50% ของปริมาณการผลิต
ราคาขายในประเทศได้รับผลทางอ้อมจากอัตราแลกเปลี่ยนเนื่องจากวัตถุดิบหลักมาจากการนำเข้า
ถึงแม้ว่าปัจจุบันบริษัทไม่มีหนี้เงินกู้เป็นสุกลเงินดอลล่าร์แล้ว แต่จากการที่ราคาวัตถุดิบมีราคาสูง
บริษัทคาดว่าบริษัทจะขาดเงินสกุลดอลล่าร์สหรัฐในปี 2550
และจากการที่ค่าเงินบาทแข็งค่าขึ้นทำให้บริษัทสามารถซื้อเงินเหรียญได้ในอัตราที่ต่ำลงซึ่งจะเป็นประโยชน์ต่อบริษัท
อย่างไรก็ตาม ถ้าค่าเงินบาทอ่อนค่าลงก็จะส่งผลดีต่อบริษัทในด้านการขายทั้งในและต่างประเทศ
และถ้าค่าเงินบาทแข็งขึ้นก็จะส่งผลกระทบต่อรายได้และกำไรของบริษัท
เนื่องจากจะส่งผลกระทบความสามารถในการส่งออกของอุตสาหกรรมยานยนต์ในประเทศตลอดจนอุตสาหกรรมยางและอาจจะส่งผลต่อราคาและปริมาณขายในประเทศของบริษัท
ดังนั้นอัตราแลกเปลี่ยนเป็นทั้งโอกาสและความเสี่ยงทางธุรกิจ
ซึ่งเป็นปกติสำหรับการดำเนินธุรกิจของบริษัท

ภายใต้สถานการณ์การขาดแคลนเงินดอลล่าร์
บริษัทได้ดำเนินนโยบายซื้อเงินดอล์ล่าร์มาโดยตลอดเพื่อที่จะเฉลี่ยความผันผวนดังกล่าว

ค่าเงินบาทมีแนวโน้มแข็งขึ้นในระหว่างปีและดูเหมือนว่าจะแข็งค่ามากที่สุดในรอบ 10 ปี
และคาดว่าน่าจะแข็งค่าต่อไปอีกในปีหน้า

2.ปัจจัยเสี่ยงในการดำเนินการ

- ปัจจัยเสี่ยงในการดำเนินการผลิต

บริษัทได้มีการดูแลและรักษาเครื่องจักรและอุปกรณ์ในการผลิตในอยู่ในสภาพดีตลอด
บริษัทได้ตระหนักถึงความปลอดภัยในการทำงานของพนักงาน
โดยได้มีการอบรมเตรียมความพร้อมในกรณีเกิดเหตุฉุกเฉินขึ้นในระหว่าง ปฎิบัติงาน
และได้ลงทุนในอุปกรณ์เครื่องจักรเพื่อให้เกิดความปลอดภัยในการทำงาน
และได้มีแผนรองรับเหตุการณ์ฉุกเฉินที่จะเกิดขึ้นในโรงงานด้วย

บริษัทได้ใส่ใจในการเปลี่ยนอุปกรณ์ที่เก่าและมีอายุการใช้งานนานๆอยู่เป็นประจำเพื่อให้การผลิตมีประสิทธิภาพดีขึ้นและมีการวางแผนการซ่อมแซมอุปกรณ์เครื่องจักรเป็นปกติที่บริษัทจะต้องทำ

- ปัจจัยเสี่ยงที่ส่งผลกระทบต่อสิ่งแวดล้อม

โดยทั่วไป ในกระบวนการการผลิตคาร์บอนแบล็ค ไม่ก่อให้เกิดมลภาวะใดๆต่อสิ่งแวดล้อม
และไม่มีกากของเสียใดๆ เกิดขึ้น
ของเสียที่เป็นน้ำซึ่งเกิดจากขบวนการผลิตจะถูกปล่อยออกไปหลังจากได้รับการบำบัดแล้ว
ส่วนของเสียทางอากาศ เช่น ควันไฟ ซึ่งเกิดจากเผาไหม้ใน dryer และ boiler
ผ่านออกมาทางปล่องไฟนั้น
บริษัทมีการเก็บตัวอย่างและทดสอบว่าอยู่ในมาตราฐานของรัฐหรือไม่โดยตลอด
อันที่จริงบริษัทได้เป็นผู้ผลิตคาร์บอนแบล็ครายแรกที่ได้รับการรับรองระบบการจัดการสิ่งแวดล้อม ISO
14001
ซึ่งเป็นประกาศนียบัตรยืนยันว่าบริษัทมีมาตราฐานสูงสุดในการรักษาความสะอาดของสิ่งแวดล้อม
บริษัทได้มีการเฝ้าระวังและดูแลระบบการจัดการสิ่งแวดล้อมของบริษัท
เพื่อให้เป็นไปตามมาตราฐานของกรมอุตสาหกรรม
นอกจากนี้บริษัทยังว่าจ้างบริษัทจากภายนอกให้มาตรวจสอบเรื่องแวดล้อม
และหน่วยงานราชการก็มีการตรวจสอบในเรื่องนี้อยู่เป็นประจำ
บริษัทได้กำหนดให้การดูแลเรื่องสิ่งแวดล้อมเป็นสิ่งที่มีความสำคัญสูงสุดที่ต้องปฎิบัติและรักษาให้อยู่ในมาตราฐาน
และที่ผ่านมาบริษัทได้มีการลงทุนในอุปกรณ์ที่จำเป็นหลายอย่างเพื่อบำบัดของเสีย
บริษัทมีแผนที่จะลงทุนในการปรับปรุงระบบการจัดการสิ่งแวดล้อมให้ดียังขึ้น
นอกจากนี้ไม่ว่าบริษัทจะขยายการผลิต การปรับปรุงประสิทธิภาพการผลิตในรูปแบบต่างๆ
บริษัทจะให้ความใส่ใจกับสิ่งแวดล้อมเสมอ

ที่ผ่านมา บริษัทได้รับหลายรางวัลซึ่งเป็นรางวัลระดับนานาชาติ ได้แก่ รางวัล Deming Prize,
รางวัล TPM Excellence และ รางวัล Prime Ministor’s Productivity และ รางวัล
Thailand Quality Class ซึ่งรางวัลเหล่านี้ครอบคลุมถึงข้อบังคับที่เข้มงวดทางด้านสิ่งแวดล้อม
ซึ่งแสดงให้เห็นว่าบริษัทมีความรับผิดชอบต่อสิ่งแวดล้อม

ในช่วงปี 2545 บริษัทได้รับใบประกาศนียบัตรต่างๆ เช่น ISO 9001:2000,
OHSAS-18000:1999 และ ISO/IEC 17025 นอกจากนี้ในปี 2547 บริษัทยังได้รับ ISO/TS
16949:2002 โดย BVQI
ซึ่งใบประกาศนียบัตรเหล่านี้ได้แสดงว่าบริษัทมีระบบการจัดการสิ่งแวดล้อมที่มีคุณภาพ
ซึ่งสะท้อนให้เห็นว่าบริษัทมีความรับผิดชอบต่อความปลอดภัยของสิ่งแวดล้อม

อย่างไรก็ตาม แม้ว่าบริษัทจะมีระบบจัดการสิ่งแวดล้อมที่เข้มงวดอยู่แล้ว
แต่บริษัทก็ยังตระหนักถึงความเสี่ยงในการดำเนินธุรกิจซึ่งจะก่อให้เกิดผลกระทบต่อสิ่งแวดล้อมอยู่ตลอด

-ปัจจัยเสี่ยงจาการเก็บและดูแลรักษา

ในขั้นตอนการขนส่งและเก็บรักษาวัตถุดิบ (carbon black feed stock oil)
บริษัทได้ปฎิบัติตามมาตราฐานระหว่างประเทศเพื่อความปลอดภัยในการขนส่งและเก็บรักษา
ดังนั้นบริษัทจึงไม่เคยมีอุบัติเหตุร้ายแรงในการขนส่ง

3.ปัจจัยเสี่ยงที่เกี่ยวกับการตลาด

-ความสามารถในการแข่งขัน

บริษัท ไทยคาร์บอนแบล็ค เป็นโรงงานผู้ผลิตคาร์บอนแบล็คที่ใหญ่ที่สุดในโลก
เนื่องจากบริษัทมีสินค้าที่มีคุณภาพ ตลอดจนมีการบริการลูกค้าที่ดีเยี่ยม
ประกอบกับบริษัทมีต้นทุนการผลิตที่ต่ำ ทำให้บริษัทจึงมีสามารถแข่งขันในตลาดโลกได้
นอกจากนี้ด้วยการที่บริษัทได้มีการพัฒนาคุณภาพสินค้าในหลายๆเกรดได้ตรงกับความต้องการของลูกค้า
ทำให้บริษัทยังคงความสามารถในการแข่งขันได้อยู่

บริษัทมีส่วนแบ่งการตลาดสำหรับตลาดในประเทศทั้งสิ้น 48%
โดยมีโรงงานผลิตคาร์บอนแบล็คในประเทศไทยอีก 2 แห่ง
ซึ่งกำลังการผลิตของทั้งสองโรงอาจส่งผลต่อส่วนแบ่งการตลาดของบริษัทและอาจส่งผลกระทบต่อความสามารถในการทำกำไรและราคาสินค้าของบริษัท
นอกจากนี้การนำเข้าคาร์บอนแบล็คราคาถูกจากประเทศจีนและประเทศอื่นๆในภูมิภาคอาเซียนอาจส่งผลกระทบต่อส่วนแบ่งการตลาดของบริษัท
แต่ด้วยสินค้าที่มีคุณภาพดีกว่าบริษัทยังสามารถรักษาส่วนแบ่งการตลาดไว้ได้

เมื่อเร็วๆนี้รัฐบาลได้ประกาศยกเลิกอากรขาเข้าสำหรับผลิตภัณฑ์คาร์บอนแบล็คจาก 5% เหลือ 0%
ซึ่งอาจทำให้มีผู้นำเข้าคาร์บอนแบล็คมากขึ้น ซึ่งจะส่งผลต่อส่วนแบ่งตลาดสำหรับการขายในประเทศ

-ปัจจัยเสี่ยงจากสินค้าที่ทดแทนกันได้

ซีลิก้า ได้ถูกพัฒนามาให้เป็นสินค้าที่ทดแทนกัน แต่อย่างไรก็ตาม
ซีลิก้าก็ยังไม่ได้พัฒนาถึงขั้นเป็นสินค้าเชิงพาณิชย์ได้
ซึ่งคงต้องใช้เวลาอีกนานพอควรกว่าจะมีการพัฒนาจนถึงขั้นนั้นได้
ซึ่งซีลิก้าเองอาจจะมาทดแทนคาร์บอนแบล็คบางส่วน
แต่ต้นทุนในการผลิตซีลิก้านั้นค่อนข้างสูงกว่าคาร์บอนแบล็คมาก
ซึ่งปัจจุบันซีลิก้าไม่จัดว่าเป็นอุปสรรคสำหรับอุตสาหกรรมคาร์บอนแบล็คแต่อย่างใด

4.ปัจจัยเสี่ยงที่เกี่ยวกับการจัดการการเงิน

-ปัจจัยเสี่ยงจากอัตราดอกเบี้ยและอัตราแลกเปลี่ยนของเงินกู้

ปัจจุบันบริษัทไม่มีเงินกู้สกุลเงินต่างประเทศและเงินกู้ระยะสั้นที่เป็นเงินบาท
ดังนั้นบริษัทจึงแทบไม่มีความเสี่ยงทางด้านอัตราแลกเปลี่ยนและอัตราดอกเบี้ยเงินกู้เลย

-ปัจจัยเสี่ยงจากอัตราดอกเบี้ยและความน่าเชื่อถือของสถาบันการเงินจากเงินลงทุนระยะสั้น

อัตราดอกเบี้ยในประเทศมีความผันผวนเหมือนๆกับแนวโน้มของดอกเบี้ยต่างประเทศ
บริษัมีเงินสดส่วนเงินซึ่งนำไปฝากระยะสั้นทั้งในสกุลเงินบาทและดอลล่าร์สหรัฐ
โดยเฉพาะเงินดอลล่าร์สหรัฐนั้นการเปลี่ยนแปลงของอัตราดอกเบี้ยจะส่งผลต่อดอกเบี้ยรับของบริษัท
ซึ่งบริษัทได้ใช้ความพยายามอย่างที่สุดที่จะคัดเลือสถาบันการเงินที่ความมั่นคงและมีความเสี่ยงในระดับที่ยอมรับได้เพื่อฝากเงิน
โดยบริษัทได้ฝากเงินระยะเวลาสูดสุดไม่เกิน 1 ปี

-ปัจจัยเสี่ยงจากอัตราแลกเปลี่ยนของ Forex flows

เนื่องจากบริษัทมีการส่งออกประมาณ 45 - 50% และในขณะเดียวกันบริษัทก็มีการนำเข้าวัตถุดิบ
เกือบ100% ซึ่งทั้งการส่งออกและนำเข้าเป็นเงินสกุลดอลล่าร์

ภายใต้สถานการณ์ปัจจุบันวัตถุดิบมีราคาสูง ทำให้บริษัทขาดเงินสกุลดอลล่าร์อยู่ (deficit of US
dollar) บริษัทได้ทำ matching
รายได้ที่ได้จากการส่งออกกับรายจ่ายในการนำเข้าและซื้อเงินดอลล่าร์สำหรับเงินดอลล่าร์ที่ขาดอยู่เพื่อป้องกันความเสี่ยงจากการผันผวนของอัตราแลกเปลี่ยน
อย่างไรก็ดี การที่เงินบาทยังคงแข็งค่าก็ส่งผลดีกับบริษัทอยู่

5.ปัจจัยเสี่ยงภายนอก

- เศรษฐกิจโลก

หลังการเปิดการค้าเสรีขององค์การการค้าโลก ภาคอุตสาหกรรมจะมีการแข่งขันที่รุนแรง
ประกอบกับการที่ราคาน้ำมันมีราคาสูงขึ้นดูทีท่าน่าจะเป็นอุปสรรคที่ใหญ่ที่สุดต่อการควบคุมต้นทุนการผลิตและการที่ราคาน้ำมันผันผวนได้ส่งผลกระทบต่ออุตสกรรมยานยนต์
และอุตสาหกรรมผลิตคาร์บอนแบล็ค และธุรกิจที่เกี่ยวข้องกับสินค้าประเภท commodities
ก็จะได้รับผลกระทบด้วยเช่นกัน ซึ่งอาจะส่งผลกระทบต่อปริมาณขายและความสามารถในการทำกำไร
อย่างไรก็ตามสินค้าของบริษัทได้มีตลาดต่างประเทศที่แน่นอน
ซึ่งจะช่วยให้สินค้าของบริษัทสามารถขายง่ายขึ้นในช่วงที่ภาวะเศรษฐกิจถดถอยและผันผวน

- ปัจจัยเสี่ยงจากภัยทางการเมือง

เหตุการณ์ทางการเมือง เช่น การก่อการร้าย ได้ส่งผลให้เกิดความตึงเครียดไปทั่วโลก
ทำให้ต้นทุนและความเสี่ยงในธุรกิจเพิ่มขึ้น ส่งผลต่อวัฎจักรของอุปสงค์และอุปทาน
อีกทั้งผู้ผลิตนำมันได้พยายามควบคุมอุปสงค์อุปทานของน้ำมันโลกและสินค้าที่เกี่ยวข้อง
ยิ่งส่งผลร้ายต่อเศรษฐกิจโลก